
l’cafeignc du Temps, & de l’Homme fauuage. 

M.D.LXXIIII. 

AVEC PRIVILEGE DY ROT. - 




A TRES H A VL TE ET 

VERTVEVSE PRINCESSE, 

Elifàbeth d’Aüftriche , vefue du 
feu tref-chreftien & débonnaire 
Charles ix. dunom,Roy 
de France, A. Sorbin defire falut 

& toute confolation. 

/. . v ^ . , ,‘ f . * 

Tant efcrit la vie 
du feu Roy,voflreSei- 


met quay peu , dé- 

dié mon petit labeur à la Roy ne fa mere 
( par laquelle Dieu luy donna vie en ce 
monde) ne refioit entre mes mains , que 
les Oraifons funèbres , que le deuoir m'a 
Jemblé commander de vous confierez, 
comme celle, qui fur toutes perfonnes de 
ce monde fe rejfent de la mort de Ji grad, 
fi débonnaire, O* fi piteux Prince , tant 
pour la rare O* fiouueraine amitié , que 


gneur mary , Ma- 
dame, le pPfuccintfe- 



E P I S T R 

toutdroiiï humain &* diuin auoiten - 
graueeen vo^deux cueurs(n eflant ami- 
tié de pares y qui cfgalife la matrimonia- 
le) comme aufii pour la fimilitude de dé- 
bonnaireté O* pieté y dont Dieu les auoit 
heureusement orney. Qui me fa 'îtcrâire y 
que la b leffeure d'vne mort les a oultre ^ 
tous deux ensemble y bien que le voflre 
demeure encor es viuat entre les mortels , 
nous ne fçauons pourquoy:effierans tou- 
tefois y que c'efl pour la gloire O* honeur 
de celuy grand Dieu y de qui l'admirable 
f a g e (f e attaint d'vne borne à autre puif- 
fammentyO* diffofe toutes chofes fage- 
ment . Et d'autant qu'il efl malaifc de 
dejfeicher les larmes , qu'une fi grande 
douleur extorque y le naturel des perfon- 
nes mortelles y ejlant fi enclin ( dijoit vn 
certain Philo fophe) que celuy des arbres 
à produire des fleurs : eflant de mon de- 
uoirynon de les effacer du tout tant com- 
me de les adoulcir , o* empefcher que de 

pleurs Chreftiens , ils ne détiennent ou 
lui fs , ou Payent , tefmoins ou du dou- 
te du falut des trefajje^au Royaume 
des deux auec les lui fs , ou de la refurre- 
Bio de la chair auec les profanes O* Pa- 
yent : A cejle caufe 5 tay ofé prendre la 
bardieffe de vous prefenter ces Orai - 
fins funèbres 5 prononcées , la premiè- 
re en ï Eglife de Noflre-dame en cefîe 
ville de P arts le doufemede bulletin la 
prefente année M. D. lxxiiii. O* l'au- 
tre en £ Eglife S. Denys en France , au 
depojldu corps demo bon Roy O* maif- 
tre , vojlre Seigneur & mary . le les ay 
réduites en for me approchât du plus près 
des propos prononce^publiquement , ex- 
cepté bien peu , que le temps court ne ma 
permis tire. Le difeours des mœurs {oer- 
tu ^ O* pieté de ce grand Roy , auec des 
propos fiens vrayemet mémorables ^vous 
feruiront d’Epitome O* abbregé de fa 
. vie :la contemplation de laquelle vous 

apportera perpétuel contentement . Que 
fil vous plaift me faire tant degrace^que 
dereceuoirce mien petit labeur de bon 
cueur , oultre le defir quay d! honorer la 
mémoire deceluy 5 qui ma tant faift de 
bien , que de mauoix mis au nombre de 
fes feruiteurs : encores penferay-ie en ccfl 
endroit luy faire trefbuble feruice , vous 
rendant vne petite partie du deuoir que 
vous dois , defire vous rendre tout le 
temps de ma vie ; d'au fi bon cueur , que 
prie Dieu le Créateur > Madame f iamais 
vous tenir en fa grâce. En Paris je qua- 
torzième de Iuillet , M. D . lxxiiii. 

ORAISON FUNEBRE DV 
tref-bault ,puijfant tref-chreflien 
Roy de France , Charles ix. 
payement piteux O* débonnaire , 
propugnateur de la Foy , amateur des 
bons écrits de toutes allions ver- 
tueujes'.prononcee en tEglife Noflre - 
dame en Paris Je xij . de Iutllet.157 4. 

W pleuit tepora mul 

A fiWé ta : fa ctta entm 

erat Deo anima 

re ilium de medio iniquitatum. Sap . 4 . 

O n dit communément , qu en 
vain employe-on plufieurs moyés 
à ce,qui par peu fe peult parfaire &c 
accomplir:attendu que tout ce qui 


cft réduit a quelque briefueté , ap 



Sentent. 

aurear. 

I*ythag. 


Pfal.31. 


ORAISON FVNEBRE 
proche de lvnité, 5c ce qui eftvn* 
aie ne fçay quoy de diuin, comme 

F enioicntles Platoniciens, nomans 
Vnité, mere des nombres , & luy 
rapportans toutes chofes , tant ils 
elîoient amateurs de ce, qui eftoit 
le plus réduit & compendieux,fuft 
en paroles ou aetios. Etceftpour- 
quoy Pythagoras entre toutes fo 
doctrines propofoit celle là , Vtas 
pop u lares ne fequaris ,fed per diuerticu- 
la vade : Ne fuy pas (dit-il) les che- 
mins populaires , mais va par les 
voyes non vulgaires , & lieux de- 
ftournez , ou pluftoft chemins ac- 
courcis . Dieu meftne créât le grâd 
Tout,pouuoit fe fouir des moy es 
dilatez,depuis ordonnez en la Na- 
ture emtoutes a&ios: toutefois il a 
voulu vfo dvne complexiue faço, 
créât toutes choies au fèul coman- 
demet deià parole. Que fi les pro- . 



DV ROY CHARL. IX. 5 
pos des Lacedemoniens ont efté 
eftimez entre les Grecs : c efloit 
pourautant que par leur briefbeté 
complexiue & nerueufe ils appro- 
choient ( refpodit quelquefois Ly- 
curgue)du filence:& fébloit aduis, piutareb. 
que dilânt beaucoup on ne dift rie, mLacomç ' 
bien que peu de paroles embraflaf- 
fent beaucoup de fèns . Ainfi Dio- 
genes eftat amateur de la briefueté, 
ôc du peu, ietta fon efcuelle , ayant 
apprins de boire à la cocauité de la 
main, préférât f induftrie à la mul- 
titude des moyés externes . Que Ci 
mefmesnous cotéplons,quelle des 
deux maniérés de viure eft la plus 
eftimeeaux Efcritures lainétes, ou 
la briefue, louable & vertueufe: ou 
la logue, inutile, vituperable,& vi- 
cieulèrfinalement on trouuera,que 
la vie de l’homme , n ’eftant que té- confffii 
ration en ce monde, (ans qu’il y ayt li ^ IO - ca P* 

SERMON P Y NE BR E 
celuy qui fe puilTe afleurer, la plus 
courte & la plus briefiie , ornee de 
vertu, eft la plus eftimeertelmoin le 
Efa. (s- Prophète Efaie, difant, Puer centum 
mnorum morietur, o* peccator multo- 
rum mnorum malcdittus mf:L enfant 
de cent ans mourra , & lepecheur 
de beaucoup dans fera maudit. 
Que fi nous auons à faire vn grâd 
voyage, nous délirons toufiours le 
chemin plus court & abbregé. 
Pourquoy delirans daller ànoftre 
patrie le Royaume cëlefte , ne pré- 
férerons nous vne briefue & lim- 
ite vie, à vne qui eft longue, toute- 
fois vicieufe & miferable ? Tous 
ceux, que nous liions trelpalTez en 
leur ieune aage , ont receu celle 
grande faueur de Dieu, que de pou 
uoir par le chemin plus court pa- 
racheuer leur pérégrination : & au 
contraire, ceux qui eiperent ôc de- r 

firent par vne longue vie fèuleniet, 
aller en paradis, cherchent, comme 
Ion dit, le chemin de lefchole. Tel 
n a efté Abel , premier des Martyrs Gcncf. j. 
en la loy naturelle . Ny tel Abia, j.Rcg.i* 
fils deIeroboa,pour labone re pu- 
tation qu il auoit de deuat Dieu ôc 
les homes, dit l’Efcriture, trefpafle 
ieune. Tel chemin na tenu le S au- r- 

ueur du monde, mourant en feaage 
de trente trois ans , ou enuiron: 
bien qu Irenee l’ay t tenu autre- J r c ”j. 
ment . Tel na efté le chemin de Ub -5- 
fiuïiéfc Eftienne, ieune Diacre , lapi- 
dé pour laparole de Dieu. V\& Do- Aa. 7 . 1 
mini y viæ reftœfutœ pulcbræ: reftœ,finc Bernard. 
errore:pulchr£, fine for de : Les voyes £ c p ^ rb ' 
de Dieuifoiit vôyes droiétes, voyes 
b elles :droi6tes, fans errer, & belles 
fans laideur . Que diray-ie dauan- 
tage?Plufieurs iainéts perfonnages 
'ont defiré leur eftre donné de pou- 

SERMON FVNEBRE 
uoir pafler par telle aceourciere, 
aufquels toutefois na pas efté per- 
mis. Et pourquoy eft-ce q Dauid 
euft crié Heu mihi , quia m cola tus 
meus prolongatus eft : Las, que ie fuis 
malheureux, d ’eftre tant eftrangier 
en ma peregrinatio? Et le bon Pro- 
phète Helie ne crioit pas (ans cau- 
fc^Sufficit mihi , Domine. Toile anima 
mea-.nefy enim melior fumquàm patres 
mei : Ce m eft aflez,Seignr, d auoir 
vefeu iufques icy . Ofte mon ame: 

(• carie ne ftiis pas meilleur qmes pé- 
rès. Et l’Apoftre S. Paul , cognoif- 
{at l’heur jpccdât du court chemin 
de Paradis , par la briefueté de la 
vie, ne feferioit fans caufe, Jnfœlix 
ego bomo ! quls me liber abit de corpore 
mortis buiusiMoy homme mifera- 
ble ! qui me deliurera de ce corps 
de mort , ou de ce corps mortel? 
Enoch ayant eu tefmoignage, que f 

Dieu le plailbit en luy , a eu des 
premiers celle louange en l’Efcri- 
ture làin&e , que d auoir efté rauy 
en la ieunelTe , partie à fin que la 
malice ne changeait Ton entende- 
ment, & partie aufli, pour en là ieu- 
nefle auoir comprins & contenu 
tout ce de vertu & de bonté, que 
vne bien grande vieillelïe pour- 
voit côprendre. Et telle eft la loua- 
ge, que luy eft cydellus donnée, 
Confummatus in breut , explcmt tempo- 
ra multa , qui efl autant à dire 
comme, Eftant rauy enlonieune 
aage , il a accomply beaucoup dé 
terapsîfçauoir, autant auace, com- 
me fil euftveicu longuement. Qui 
eft vne des plus belles louanges, 
qu’on fçauroit donner à vn vray 
feruiteurdeDieu, & quiadoulcic 
l’amertume, que la mort des ieunes 
vertueux peult donner à ceux qui 

SERMON F VN E B RE. 
regrettent leur abfence, comme les 
naturelles inclinations y achemi- 
nent, voire contraignent les cueurs 
les plus endurcis, àc moins parties 
pans aux humaines affe&ions. . Et 
qui , bon Dieu , ne regretteroit la 
similitude beauté dvne tendrelette fleur, qui 
nefl fi toit efpano u ye, qu Vn e tem- 
pefte , ou le trenchant dVnfoc , ne 
renuerfe , & face périr du tout ? Et 
qui par mefine moyen pourroit a- 
uoir le cueur fi fermey ou pluftolfc 
obftiné , qui voyant laieuneflede 
lioftre bon Prince fi toit renuerfee 
& fanee , que la beauté:; & fleur de 
fon aage commençoit à fleurir , ôc 
fè rendre odoriférante deuât tou- 
tes les nations. du monde, ne la re- 
Ecde.41. gretteroit?.0 mort, combié amere 
eftta mémoire 1 Toutefois quand 
nous le contemplons,comme con- 
tenant en l’abbregé de fon ieune « 


v. 

aage,ce que plufieurs de fcs prede- 
cefTeurs n’ont eu auec plufieurs an- 
nées, foit en generofite de moeurs, 
marques de pieté , amour , & dile- 
<Stion de la vertu , gradeur d’efprit, 
heureux fu ccez en la plus part de 
fès afFaires:cela certes nous donne, 

& doit donner perpétuellement, 
viie bien grande confolation. Dit J tîJ? 
couros dôques par le menu de tou ^coms. 
tes choies , commençans à fès 
mœurs genereufès , qui l’ont rédu, 
ôc rendrôt perpetuellemét , autant 
aimable aux hommes de vertu, & a 
tous ceux qui l’ont cognu priué- 
ment , que fouloit eftre ancienne- 
ment Ionathas,tant loué de Dauid 
apres fà mort:à fin que y ayant ad-, 
ioufté ce que la mémoire nous fug 
gerera de Tes pieté & ardeur en la 
Religi6,modeftie,patiéce,aébi6s & 
propos mémorables , toutes cho- 

Tes amplement difcourues, chacun 
cognoiffe , combien iuftemcnt on 
peult dire de luy , ce que dit la Sa- 
gefle diuine de lanciennement ieu- 
ne Enoch, Confummatus in breui^ex- 
pleuit tempora multa . qui eft autant à 
dire comme , Mourant ieune il a 
deuancé plufieurs années de plu- 
sieurs autres de beaucoup pltis 
d’aage que luy . Car fi nous conté- 
plons fes moeurs doulces & béni- 
gnes, il ny a au monde rien de plus 
débonnaire, & n y a celuy,qui puif 
fe nier, fil n eft vn ingrat effronté, 
fà doulceur & débonnaireté . Que 
fi les fèruiteurs de Bcnadab dilbiét 
anciennement des Roys dlfiraël, 
j.Rcg. i®. Audtuimus quod reges îfraèl clem entes 
Jimt : Nous auons ouy dire, que les 
Roys dlfiraël font débonnaires Ôc 
clemens : qui eft celuy , qui ne ma- 
gnifiera la doulceur & debonnai- * 

reté 

DV ROY CHARL. IX. 5> 
reté de ce Prince? La Royne /à me- 
re a allez libéralement e/prouué, 
quelle eftoit la doulceur de Ion 
cueur , comme ie puis certainemét 
te/moigner , pour l’auoir ouy lou- 
uét protefter, qu’infinies morts luy 
fèroiét plus aggreables, que de luy 
auoir tant /oit peu defobey, ou l’a- Roy «mers 
uoir offenfèe en façon du monde, m«°. yacr * 

tranfoeflant le deuoir d’vn bo fils 

o *■ 

en /on endroit. T oy, Henry, Roy 
de France, /on frere,& légitimé fuc 
ce/Teur , par l’amitié qui de tout 
temps a conioint voz deux cueurs 
en vn, tu as aflez claire & euidente 
preuue de /es vertueufes Ôc gene- 
reu/ès mœurs y & principalement 
de /on inuiolable dileébion. Ah, 
combien de fois , prochain de la 
mort , a-il regretté ta longue difta- 
ce d’entre vous deux , pour le dan- 
' ger, où chacun penfoit conftitué 

SERMON FVNEBRJ 
l’Eftat de ce Royaume l Voz lar- 
mes, fes trefehers freres, & voz infi- 
nis regrets , genereufes Princeffes, 
fes femme, feeurs,&: autres, peuuét 
afiez tefmoigner, quelle a efté fà 
generofitéjfii bonté, fa doulceur, & 
fur tout fonhüble fimplicité.Toy, 
Amiot , graue & piteux Prélat: 
Toy, vertu eux & debonaire Ruzé, 

& vous tous , Seigneurs , qui auez 
receu tant d’honneur , que d’auoir 
efté comprins au nombre de fes fer 
uiteurs, ferez vous pas fideles & af- 
feurez tefmoins de toutes ces cho- 
fes ? Que fi les cendres defonbon 
feruiteur le Seigneur de Sipierrè a- 
r uoient le moyé de parler, ô cobien 

hault elles magnifieroient la doul- 
1 ceur & débonnaireté de ce Prince! 
Vir.Ændc?. — Quisjalta fando, ’Myrmtàonum 

Dolopumve , aul duri miles Vlyflis> 
Tcmperet à lachrymis ? Quiprofe- » 

tant ces chofès, fuft-il Myrmidon, 
Dolope,ou fbldat du cruel Vlyffe, 
fè pourrait contenir de pleurer? 

A h, combien de fois, mon bon 
Roy, as tu modéré la rigueur des 
labeurs de ma charge, plus pelante 
que lapetitefle de mes forces ne 
pouuoit porter ? Dieu meft tcf- 
moin , de combien de fois tu m as 
donné courage de trauailler , fins 
me lafler,à la vigne de IefusChrifl, 
proteflant fans cefle lefperace, que 
ton cueur genereux auoit de voir 
la feule Religion Catholique & Ardeur du 
Romaine fleurir & profperer en Religion. 
France . Qui me fèruoit daiguillo, 
à bié dire, apres Dieu, que toy ? Qui 
me donnoit efperance de profiter, 
que toy? Qui faifoit, que les plus 
obftinezfe trouuaffent perfuadez, 
que ton ame,que chacun voyoic 
contente à l’ouye de la parole de 

C ij 

SERMON ÏVNEBRE 
Dieu ? Adbœrcat lingua me a faucilus 
mets, fi non meminero ttù : Ma langue 
fe puifle tenir à (on palais, fi iamais 
i’ oublie ta doulceur , ta bonté, ta 
débonnaireté. 

Q^ve fi la libéralité, ioinéte à la 
débonnaireté , acquieret aux Prin- 
ces & aux Monarques l’amour &c 
dileétion', non feulement des fub- 
iets & fèruiteurs , mais de tous au- 
tres : où fut iamais vn Alexandre, 
vn Cymô Athenié , ou autre quel- 
conque Monarque , plus liberal ôc 
plus débonnaire, que ce bon Roy? 
qui penfànt adoulcir la férocité 
d’aucuns cruels & ingrats d’entre 
fes fubiets,feft du tout apoury , au 
grand dommage & détriment, non 
feulement du patrimoine de l’Egli- 
fè , ou de fes fubicts , mais bien en- 
cores du fonds de fon propre Do- 
maine, pour la plus part vendu , ou f 

ençaiçè. Telmoin en loit la veille 
de la Pétecofte, en lan m.d.lxxii. 
Auquel temps eftant au Chafteau 
de Montpipeau près d’Orléans, 

& moy prefchant en ladite ville, 
lu y allant baifer les mains ledit 
iour,trouuay toute la Cour pleine 
du bruit qu’on faifoit de la necelïï- 
té,où il feftoit mis, pour auoir do- Mcmorâ- 

/ i» ^ j r C. * v blc libcta- 

ne tout 1 argent de les hnaces a au- uté. 
cuns de lès ennemis , nayans lès 
Çouruoyeurs dequoy luy acheter 
a difiier : penlànt par ce moyen les 
diftraire & difluader de leurs mau- 
u3ilès volontez. Mais en vain téte- 
onde vaincre le mauuais naturel 
des hommes abandonez de Dieu: 
attendu qu’homme ne peut corri- 
ger ( dit rEcclelialle ) ccluy que Ecdcr. 7 . 
Dieu a delprifé , preuoyant là mal- 
heureulè &c peruerlè inclination. 

On loue grandement Alexandre, 

pour auoir fait paroiftre par fès 
dons & par là libéralité , quelle, &c 
cobien grande eftoit Ion amitié à 
l’endroit de ceux qu’il honorôit de 
lès d5s. Cymo eft loué, pour auoir 
abandonné lès vergiers & fes biens 
au public . Quj on loue donques & 
admire la libéralité de ce grand 
Roy, qui ( corne dit lApoftre, par- 
lant de Iefus Chrift)eftat riche, f eft 
apoury pour nous enrichir de fa 
poureté,& à la iaéture de lès richef 
lès, nous acheter vn temps plus cal- 
me & plus pailîble. On l’a louuent 
veu donner & accorder à ceux qui 
demandoient d vne face ioyeulè: 
bien peu,ouiamais du tout , delHi- 
re, npn melme aux plus importüs. 
Il donnoit triplement en vn feul 
don, de cueur,de lace ioyeulè, &de 
fut. Au demeurât, il eftoit amateur 
de tous elprits genereux & gentils, 

tant accomplis aux fciences libéra- . 
les , qu’aux arts mechaniques , ou 
autres exercices , où il pouuoit re- 
marquer quelque choie de beau: 
les aimoit , cherifloit , & gratifioit 
en tout ce que Platon elcrit du de- piatomPo- 
uoir que les Princes doiuentàtels lmc * 
elprits, qu’il commande eftre fiuo- 
rilèz, relpedtez & carefl’ez , pour le 
bien ôc profit qui en peut prouenir 
au public . Ce bon Roy donques, 
pere de tous, aimoit tous ceux,aufi 
•quels il pouuoit remarquer quel- 
ques traidh de fon elprit gentil. 

Aimoit tellement l’accroiflement 
de la vertu entre fis fubiets , que 

4 tout ainfi qu’vn vray Iardinier, eu- similitude 
rieux de l’accroifiement de les pla- 
tes , & beauté de Ion iardin , le re- 
purge, l’engraifle, y fime ou plante, 

& arroufi fins celle : ainfi ce bon 
’Roy defireuxde voir Ion Royau- 

me en Ci première fplendeur ,orne 
& embelly de toutes plates de ver- 
tu , Cuis cefle pourfuyuoit la re- 
purgation de tous vices en iceluy, 
& introduction des bones mœurs. 
Combien d’hommes doCtes a-il re- 
tenus en fon Royaume ? Tu en 
içaurois bien que dire, College 
Clairmontain, apres la gracieufeté 
qu’il a toufiours monftree aux fk- 
meufes Vniuerfitez de fon Royau- 
me, & principalement à celle célé- 
bré & fameufo Vniuerfité de Ci 
ville de Paris, quil a toufiours ché- 
rie, corne la première , ôc plus belle 
de fos filles. ; ; < 

Gcntiliu- Qjv «i Cil eftôit queftion de fai- 

gcmcm du r v j U g cm ^ nt quelque chofe de 

beau, fi en iugeoit-il (bien que peu 
verfe à la cognoiflance des lettres) 
pour l’aflidu exercice qu’il auoit à 
la cognoiflance de toutes chofes 

bonnes, 

DV ROY GHARL. IX. 13 
bonnes, beaucoup plus dextremet, 
que plusieurs de laprofeflio , dont 
eftoit queftion , ou de laquelle la 
matière dependoit. Quelquefois ■ 
luy fut propofé l’exemple de deux 
Iuifs,tous deux lafches,& faillis de 
cueur , que deux Gentilshommes 
delà Cour de Ferdinand , Roy des 
Efpaignes,les cognoiflans tels, taf- 
cherent de mettre en querelle fi a- 
uant, qu’ils les perfuaderent de de- 
mander combat au Roy : qui in- 
ftruit du fai£t, le leur accorda vo- 
lontiers , pour en auoir le plaifir. 
Mais en vain . Car fortans en plein 
cap, les armes au poing, le premier 
qui defcouurit fon compagnon 
venant a luy, le pnnt a crier en lan- 
gage Caftillan, Io merendo , le me 
rends: à qui l’autre refpondit , T io 
umbe y Et moy aufli.Sur quoy eftat 
' queftion, quel des deux eftoit le 

SERMON FVNEBRE 
plus lafehe : & iugeant la plus part 
de ceux , qui eiloiét prefens au dis- 
cours , que c eftoit le premier, qui 
auoit crié, le me rendsde Roy tou- 
tefois iugea au cotraire, difànt,que 
c’efloit le dernier, que la peur auoit 
fàify fi auant, qu’il n’auoit foeu fai- 
re profit de la couardife de fon co- 
paignon. le ne fçay (à dire vray) fi 
Salomon eufl peu iuger plus dex- 
trement d’vne queftiô fi ambiguë. 
Quelcun fo plaignoit vn certain 
iour d’vn Archer qui auoit vendu 
ou engaigé fon Hocqueton à vn 
Frippier, deshonorant par ce moyé 
le Roy , & concluoit qu’il le falloir 
pendre . A quoy le Roy refpondit, 
Ouy , fil la fait fans neceflïté:mais 
fi par poureté', il luy faut aider , 6c 
focourir. Que fi le Roy fige efl le- 
ftabliffement du peuple , qui , bon 
Dieu , n’auoit argument d’efperer 

d’vn Roy de fi grand iugement, vn 
temps plus ferme 6c aüeuré,que 
celuy milèrable où nous femmes 
réduits? 

Qv o Y? Il a efté fi auide,& co- 
gnu de tous fi affedtioné à ouyr la 
parole de Dieu , & mefmes y auoic 
tellement profité, que quelquefois 
en la ville de Melun, à la fin de fon 
repas, il fut ouy de tous les afiîftâs, r 
deteftant l’herefie, & proteftât vnef 
publique confeflion de foy , iuf- 
ques a difcourir particulièrement 
de tous les Articles de la foy , à la 
grande admiration de tous les fpe- 
dtateurs.Aufli fè plaifoit il grande- 
ment à ouyr des nommes refoluë- 
ment parlans,& heureufèment dif- 
courans de la parole de Dieu. 
Queft-il de merueilles fil en par- 
loit aufli heureufement? Saul con- 
’ uerfânt auec les Prophètes, n eut-il 

. ?. SERMON F V N EBRÏ 
pas le don de Prophétie? Ainfi no- 
lire bon Roy entre les Prophètes 
£è faifoit paroiftre , participant au 
don de Prophétie , entre les guer- 
riers guerrier, entre les arrifàns arti- 
fan : brief , il eftoit tout auec tous 
profeffeurs de vertu. Et pour mon- 
ftrer,qu il auoit certaine participa- 
tion dvn elprit Prophétique , ie 
yous ramenteuray , comme il ref- 
pondit vn certain iour à vn , qui Ce 
vaut oit d’auoir changé deReligio 
en Tes vieux iours, &de Catholi- 
* que l’eftre fait heretiq: Vrayement 
(dift-il) vous eftiez vn vieux arbre 
pour eftre tranfplanté:Le déclarant 
tacitement aufli inutile & infru- 
ctueux heretique , qu’il f eftoit de 
là propre bouche déclaré héréti- 
que. Etc’eft pourquoy l’Ecclefia- 
fte difon^Beata terra , eut us puer nobi - 
lis tfl ; Bienheureufè la terre, dont * 

l’enfant eJd genereuX. fçauoir,de 
laquelle la ieunefle aime la gêné- 
rofité . Nous cognoiflbns dôques 
accomplie en ce grand Roy la fcn- 
tence du Sage , difant , Diuinatio in 
labtis régis :ïn iudicio no errabit os eiusv 
Diuinatio ( ou pluftoft Prophétie) 
aux leures du Roy :fa bouche n er- 
rera point au iugement . Colligez, 
François , quel heureux régné & 
prolpere vous auiez moyen de vo 9 
promettre , fi les iours d’vn fi fige 
Roy neuflent efté abbregez, plus- 
toft que, par maniéré de dire , d’e- 
ftre commencez. Mais 7 comme ie 
croy. , noftre miferable faifon ne 
nieritoit pas l’hôneur d vn tel Roy, 
ny vn Roy .fi fige & prudent le 
mauuais traitement de ce temps 
miferable . Ainfi furent retirez I0- 4.Reg.z0: 
fias & Ezechias du milieu des* 44 - 
* maux de leur temps. t?. • 

SERMON F V NE B RÉ 
L a conuerfiition des hommes 
braues luy eftant aggreable fur tou 
tes les chofes du monde , achemi- 
noit gaillardement fon efprit , na- 
turellement bien dilpoféà toutes 
avions de vertu, vérifiant en foy la 
fèntence du Grec ancien , 2o<poi <n5- 
fOLyyoi tzov woQat az/t Voice: bocefl , CommeY- 
cio fapientum fàpit Princeps: Le Prin- 
ce feft fait fageparlaconuerlàtio 
des fages : comme au cotraire, lac- 
cointâce des hommes vicieux cor- 
rompra toufiours le meilleur du 
naturel des Princes les mieux naiz 
du monde . A raifbn dequoy Fla- 
uius Vopifcus fouloit dire , les 
noms des bons Princes eftre en fi 
petit nombre, qu’on les pourroit 
eferire en vn anneau. Que fi la fcié- 
ce des Saindbs eft d’eftre vexé tem- 
porellement , comme dit fàinét 
Bernard , où eft le Prince plus fça- ' 

uant ‘par telle expérience que luy? 

Qva N T eft des exercices qu’il 
aimoit , il n’y auoit celuy qui ne 
fufl: digne d’vn Prince . Il aimoit 
l’efcrime,la forge, la chaffe, & prin- 
cipalement du Cerf, comme il fait 
paroiftre par vn beau liure qu’il a 
efcrit de la Chafle d’iceluy . Et n’y 
auoit fàulte de mefdifàns , qui l’ar- 
guoient de mefine , quon fouloit 
arguer Valétinian, tefmoin fàind: 
Ambroife : fçauoir, qu’il aimoit Ambrof. in 
trop lachaiie,melmes aupreiudice yaicntin. 
de l’occupation deuë à la cognoif - lm P crat ’ 
{ànce des affaires publiques . Mais 
c efloit iniuftement : d’autant que 
fa vie valétudinaire, & pour la plus 
part maladiue, mefmes la maladie 
procédant de triftefTe & d’ennuy, 
ne luy permettoit pas de fe plôger 
bien auant d la cognoifTance des 
* maux & mifères publiques,qui luy 

ont auancé le iour de Ci mort, plus 
qu’il ne nous eftoit expédient . Ail 
demeurant, il ne hayfloit chofe en 
ce mode plus que la parefle , nour- 
ricière de tout vice,& de toute cor 
ruptio de mœurs. Sa fobrieté eftoit 
grande , comme il a faitparoiftre, 
volontiers fepriuant de mage du 
vin, pour modérer vne chaleur ex- 
trême, que l’ardeur de fbn ieune 
aage produifoit en luy. Iuftement 
donques pouuons nous dire auec 
faindî Ambroifè, regrettât fbn Va- 
Ambrof.T- lentiniâ: Amifimus Imperatorem (ait) 
bl fupra * in quo duo acerbant dolorem , annorum 
immaturités , O 4 confiliorum fenettus, 
Soluamus ideo bono Principi flipendia - 
rias lacbtymas : Nous auons perdu 
(dit-il) vn Empereur , en qui deux 
chofès aigriflènt la douleur : l’im- 
maturité de l’aage, & vieilleflc des 
confeils . Payons luy donques les 

gages des larmes ftipédiaires. Imi- 
tons Dauid fùyuant la biere d’Ab- ».Reg. j. 
ner,ce grand Prince, auec larmes &c 
gemifTemens,pour laperte irrépa- 
rable (fil fault parler humainemët 
des choies diuines) que ce Royau- 
me, voire toute l’Eglife Chreftien- 
ne, a receuë par fi mort. 

I v s qjv e s icy auons nous en- 
tendu , combien le peu de ion aage 
a contenu & comprins de vertuz 
rares ôc fingulieres , monflrant vé- 
rifiée enfoy la fufdite fintence du 
Sage , Confiimmatus in breut , expleuit 
tempora multa: Confommé & acco- 
ply en fi briefue vie , il a accomply 
beaucoup de temps, & autant pro- 
fitent! e fil euft veicu longuement. 

Refie à entendre l'epilogue, & fbm 
maire des miferes& calamitez, que 
il a fouffertes-en la briefueté de fi subdiuifîô. 
vie:à fin que concluans le difcours 

E 


SERMON. FYNÈBRE 
de fà vie, par la rare pieté d’icelle, 
on le cognoifle Prince du tout ac- 
comply. 

Estant nay l’an mil cinq cés 
cinquante, au mois de Iuin, dix ans 
apres enuiron il fut érigé à la Cou- 
rône, qui fut l’an mil cinq cens foi- 
xante: Auquel temps défia le Ser- 
pent tortueux commençoit à luy 
dreffer des embufches , tafchant à 
l’opprimer au temps de fà plus ten- 
dre ieuneffe, par l’introduétiô des 
no uu elles fè£tes,par menees,par li- 
gues & partialitez . C’eft ainfi que 
Tinnocente ieunefle aefté de tout 
temps pourfiiyuie par cefi: ennemy 
Gcnif 4. comun. Ainfi fut pourfuyuy Abel 
2I & 38 ‘ en fon ieune aage , contre lequel il 
bàda Cain fon propre frere . Ifmaël 
tafehoit à defbaucher Ifaac.Iofeph 
ieune garfon fut vendu par fès fre- 
a. parai. ii, res aux Ifmaëlites, Ioas pourfuyuy 

à mort par Athalia, Iefus Chrift 
pourluyuy , 8c les Innocens meur- Matth 
tris par Herodes. Quoy ?melmes 
les prophanes n ont-ils pas cognu 
qu’il y auoit ie ne fçay quoy de 
malheur , qui enuioit la ieuneffe 
des Princes Héroïques 8c illuflres? 
Ont-ils en vain dépeint vn Iupiter, 
que les Titans vouloient delarçô- 
ner de Ion throne celefte,fendans à 
ces fins les montaignes, comme ils 
feignent, 8c les amoncellans enfem 
ble ? Pourquoy auroient ils delcrit 
la première des prouè'fles d’Hercu- 
le , fuffoquant le Serpent enuoyé 
pour le fuffoquer au berceau ? La 
femme de Heétor , en Homere, 
pleure 8c regrette entre autres cho- 
ies, les miferes de Ion ieune enfant 
Aftyanax , abandonné parla mort 
de Ion pere, à toutes les calamitez 
’ du monde. Aucuns (dit elle) luy 

Hom.ilia. ofteront fes champs . Semper bute 
“• quidem Ubor , O* dolores in pojîerum: 
Toufiours ce j^oure enfant (dit-el- 
le) fera fubiet a labeurs, trauaux & 
Mifere des douleurs.Leiour du trelpas du pe- 

enfansicu- -, r . 1 . 

ncs.ptiucxrepriue 1 enrant de tous égaux, qui 

depere. £ en ya pl eumnt trifte, 

prend par la robbe les amis de (on 
feu pere,penfànt 1 y rencôtrer. En- 
cores, fil y aaucü, qui ayt compaf- 
fîon de luy, & luy mette la couppe 
àla bouche pour luy donner àboi- 
re , foudain vn autre ieune enfant, 
ayant le pere & la mere , le haralfe, 
& le frappe & chafle de la mailbn, 
dilànt , Que faites vous icy ? voftre 
i pere n y eft pas.C’eft ce que la fem- 
me d’He&or difeouroit fur les mi- 
feres couftumieres de tomber fur 
les ieunes enfans, & principalement 
priuez du pere , corne eftoit noftre 
bô Roy,helasi en Ci plus tédre ieu- " 

neffe . Ce n’eft donc de merueilles, 
fil a eflfé de filon? temps pourfuy- Miferesquc 

. r • • 1 1 r L * / IcRoyacn- 

uy, toutefois miraculeulemet pre- durees, 
fertjé par celuy , qui de tout temps 
feftmonftré tuteur & protecteur 
des innocens & vertueux , durant 
l’elpace de treize ans &: quelques 
mois . Il a veu fon Royaume trois 
fois pour la plus part inuadé , qu’il 
a par trois rois miraculeufement 
recouuert , aydé, & (ècouru par la 

Î irudence de la Royne fà mere , 
oyauté &c ptouëfle de plufieurs 
Princes Seigneurs , morts à (on 
fèruice , ôc principalement par la 
fraternelle loyauté, loyale fraterni- 
té , rare & admirable proucïfe du 
Roy , fon frere , & fuccelTeur: l’ab- 
fènee duquel luy a efté fi chere, 
qu’en moins de huiCt mois , apres 
Ion départ pour aller prendre la 
pofleflion de fon Royaume de Po- 

Trois coia- Iongne, il a touché au doigt trois 
pcuTctéps coniurations d’arrachepiecf, com- 
dcfcouuer- m elon dit,cotre fa vie,&fën Eftat. 

La première eftoit dreflee à Com- 
pie^ne,aux feftes de Noël : la fèco- 
de,a fàindl Germain en Laye , afli- 
gneeauiourfund: Matthias : & la 
troifieme au Bois-de-Viricénes,ou 
le Roy f eftoit retiré , pour rompre 
le cours à telles impietez, qui eftoit 
aflignee aux feftes de Pafques . 
Toutefois le bon Roy efprouua 
véritable en iby,ce qu’il auoitlou- 
uet protefté eftre prédit de luy par 
le Pfèaume de Beze 130. 

Dés ma ieunejfe on ma fait mille 
maux,&c. 

Mais on na feu me vaincre , O* me 
deflruire. 

ciouis rc- O v eft le Clouis, qui en dixftpt 
gna 17. ans. ans( j e ^ n régné ayt efté firigou- 

reufement pourfuy uy des Arriens, 

ennemis de Ci pieté?Où eft le Char charic« 
les Martel, qui en quarante trois g U a e “ e 0 l ya 
ans de 1& gu erres, ou Pépin en dix- 
lèpt ans de fon régné , ou Charle- gnai 7 .ans, 

^ . & « r & Charle- 

maigne , qui en trente ans du.lien, maigne } ®. 
ay t tant ny enduré de maux,ny ob- 
tenu de victoires contre les met 
créans, ennemis de Dieu? Que fi 
Clouis nouuellement baptifé,a cô- 
firmé la foy en France, noftre Roy 
la reftituee,eftant prelque perdue. 

Si Charles Martel a efté heureux 
en fuccez des guerres , il ne la pas 
efté dauatage & plus q ce Roy, qui 
n’a iamais perdu bataille, ains a bat- 
tu lès ennemis , contre toute elpe- 
rance humaine . Que fi Pépin & 
Charlemaigne, Philippes Augufte 
& S..Loys ont eu des affaires pour 
la caulè de Dieu , le plus fouuent 
hors du Royaume, où font les guer 
' res plus cruelles & atroces, que cel- 

les que ce bon Roy a eues depuis 
quatorze ans, ou enuiron? Brief, i à 
vie eft vn épilogue de toûtes cho- 
ies, qui pourroient eilre aduenues 
du temps de iès plus mémorables 
prcdcccffcurs.ConJummatus in breui y 
expleuit tempora multa : Accomply 
en brie£ il a coniommé beaucoup 
de temps : & a eité ion régné pres- 
que vn abbregé des régnés de tous 
iès predeceifeisrs. Affligé de tels ôc 
fi grands malheurs , n’a efté toute- 
fois iamais abbatu de courage, ains 
comme lebœuf,quilaiTé fiche plus 
fort ion pied,fendurciiToit de plus 
en plus à la tolérance des mileres 
& calamitez : Dieu , qui donne la 
force aux laifez , & multiplie la vi- 
gueur a ceux qui en font deilituez, 
le corroborant au milieu de tant 
d’ennuis , luy donnant miraculeu- 
icment le moyen , non feulement 

de 

de defcouurir, mais encores réuer- 
fer les plus fecrettes coniurations, 
que fès ennemis luyfçauoient tra- 
mer. Quoy? Ses oz encores au cer- ics oz da 
cueil fe rendcrit-ils pas vainqueurs queun a- ’ 
defesplus cruels ennemis, qu’ils £ r c c f ^™ 
captiuent , leur arrachans les villes 
des mains, comme par vne violen- 
ce diuine? Sain 61 Lau & Queranta 
en peuuent tefinoigner , réduits 
foubz l’obeiflance de fà Couronne 
depuis le temps de ion trelpas , par 
l’honnefte & vertueux deuoir de 
fès bons fèruiteurs . Que fi d’auen- 
ture nous recerçhons la caufe de fi 
heureux fuccez,& autres, qu’il no 9 
fcroit impoflible de nombrer, la 
continuation des propos du Sage 
cy (Jeffus exprimez nous en redra 
certains, où il eft dit, rendant la rai- 
ion pourquoy en peu deiours le 
Iufte a accomply pfufieurs années: 


Eufcb. lib. 
j. De prx- 
pûuc.cap.} 


Tertull.de 

Prxfcript. 


Erat enim (ait) grata Deo anima illiusz 
Son ame (dit-il) eftoit aggreable à 
Dieu . Quod fpvita borritmm fide O* 
jj>e gtibernetur . Si la vie de l’homme 
fe gouuerne par ces ‘deux , Foy , & 
Elpcrance(dit Eufebe) ou (î la fin- 
cerité de la Foy, fermeté de l’Elpe- 
rance, & ardeur de la Charité ler- 
uent à rendre les âmes aggreables à 
Dieu , où fut iamais le Prince plus 
fincere en la foy, que luy ? eftant 
couftumierdedire, entre lés plus 
familiers domeftiques , auec Ter- 
tullian,que les recerches curieu- 
lés apres la foy font inutiles, & que 
auec fermeté de foy, le rien fçauoir 
efl: fçauoir tout. Quelquefois aga- 
cé à contefter en matière de Reli- 
gion, il relpondit , Que c’eftoif aux 
Pafteurs & prédicateurs de diligé- 
ment recercher les choies diuines, 
de à luy de defendre la vérité de la ‘ 

do&rine Chreflienne : iufques a 
vfèr de ces mefines propos : Mon Propos du 
prédicateur en parlera pour xnoy v *£[ c ™ cino 
ôc mon efpee défendra pour luy. 

Quant à ionefperance, elle na ia- 
mais efté vaincue , tant fuft grande 
la multitude des tribulations, dont 
il eftoit enuironné, fappuyat tout 
iours fur la dodrine de l’Apoflre, Rom.7. 
enfèignant que la tribulation pro- 
duit en nous la patience, probatiô, 
l.efpreuue,&refperance,qui ne co- 
fond iamais : eflant certain que la 
longueur de la guerre facree , qu’il 
auoit fans cefTe pour la caufe de 
Dieu,ne feroit capable pourefbrâ- 
ler fà fermeté. Quant eft de la cha- 
rité qui efloit en luy , elle efloit fi 
trefgrande , quelle feflendoit non 
feulement fur la Royne fà mere, 
freres, fœurs,parens & alliez , mais 
’ bien encores fur la telle de les- pl us 

outrageux ennemis , ainfi qua elle 
plus amplemét cy deflits exprimé. 
Que fi Dieu eft occafionne pour 
telles vertus d’aimer les hommes, 
où eft le Prince, qui pl 9 l’en ay t oc- 
cafionné? Profterea properauit educe- 
re ilium demedio inïquitatum : A celle 
caufe Dieu feft halle de l’ofter du 
milieu des iniquitez . Il y a plu- 
fieurs caulès & raifons , cjcii occa- 
fionnent Dieu d’appeller a foy les ' 
perfonnes illuftres auant le temps, 
& en leur ieune aage . Première- 
ment , celle qui eft icy exprimée: 
Içauoir, à fin que la malice du téps 
& des hommes ne depraue la bon- 
té ties liens, à la mode du bon agri- 
culteur, qui aime plus preuenir la 
maturité de les fruiéls a vn peu de 
temps , que de les voir pourris &c 
gaftez par vne trop longue attéte. 
■La lècôde,eft pour punir ceux qu’il 

cognoift indignes de leurprefen- 
ce. Et c eft la caufe, pour laquelle le 
PropheteEfàie dit au troifieme cha 
pitre de là Prophetie,criant: Au fer a 
d Hierufalem O* k Iuda virum bella ~ 
toremjudicem, &Propbetam,0* ario- 
lum , & fenem , prudentem cloquij 
myftici:ïo{tcïay( dit-il) de Hierufa- 
lem & de Iuda l’home fort &guer- 
rier,le Iuge,& Prophete,&: diuina- 
teur , & ancien , le fàge de propos 
myftique. Et c eft ce que le bon S. 
Ambroife regrettoit fur la mort de! 
fbn Empereur Valentinian : Metuo 
(ait)ne O* tu nabis aliqua noflri offen - Ambrof.o- 
Jione fis raptm^vt otfauo regni tuï anno Dcobuî^ 
muentutis mali acerbitatem quafnuflus Vcalmm * 
euaderes : le crains (dit S. Ambroife) 
que tu ne nous fois rauy pour 
quelcune de noz offéfes, pour eua- 
der comme iufte , à la nuidtienie 
annee de to regne,laigreur du mal 

de la ieunefle. Ainfi bien fouuent 
Dieu retire auât le téps,de ce mon- 
de, ceux qui par leurs prières peu- 
uét deftourner le fléau de fà diurne 

T 

iuftice.T el eftoit le crédit de Moy- 
fe , fon fidele feruiteur , en Ton en- 
droit , q le priant pour obtenir mi- 
fèricordeen faueur du peuple pé- 
cheur, il luy difoit,JÏ»f me>vtirajca- 
Exod.ii. tnr furor me 9 :L aifle moy, à fin q ma 
fureur fècholere,&execu te fès ef- 
1 fe£fcs fur l’ingratitude de ce peuple. 
Chacü fçait d’abondat, cobien pro- 
cencf.5.7. J a prefènce de Loth aux habitas 
de Sodome, & celle de Noé deuât 
luy au peuple depraué:à fin que de 
là chacun cognoifle, de cobien fèrt 
la prelence des gens de bien aux vi- 
cieux. Propt créa properauit educereillît 
de medio iniquit&tum : A cefte caufe 
Dieu feft hafté de le retirer du mi- 
! lieu des iniquitez. Car, à dire vray, 

la fiiifon mifèrable , en laquelle il 
regnoit, neftoit pas digne de lès 
mérités , ny lès vertuz ne meri- 
toient pas de reluire en vn temps fi 
miferable& calamiteux. Mais il 
lèmblera aduis , qu’il y a icy de la 
contradidion, attendu que ce bon 
Roy dvne part peult dire de fit 
mort, ce q diloit le Roy Ezechias: 

Dum adbuc ordirer ,fuccîdit me : Il a Efa.j8. 
couppé ma vie ainfi q le texier, co- 
rne elle fourdifloit , & auant eftre 
ourdie du tout, elle a efté couppee. 

Et d’autre cofté il appert , que de- 


auec le PnilofopheAlexis,qui eftat Aicxi s ;rcf- 
interrogé fur fies vieux iours, que ponf, 
c’eft qu’il fiiifoit , refpondit : le 
mœurs tout à loifir. Safaceridee, 


puis quelques années , pour l’ap- 



uilauoit des miferes 


publiques , il fe mouroit tout len- 
temét:& pouuoit dire à bo droid 

SERMON FVNEBRE 
plus que l’aage ne portoit , & fon 
corps amaigry , le moftroient allez 
clairement, fans que ie fois en pei- 
ne de le prouucr plus clairement. 
Refolution , c efloit vne hafte tar- 
diue , dont Dieu vfoit en fon en- 
droit: efprouuant depuis douze ou 
treize années fi ferme patience , en 
apres l’oftant de ce monde fur ren- 
trée de fon ieune aage. Que fi vous 
eftcs en peine, François , defçauoir 
la caufc de la mort de voflre Prin- 
ce, croyez, qu’entre toutes les cau- 
fès fècodes, il n’y en a point qui ay t 
tant abbregé fi vie, que la mauuai- 
ftié d’aucuns d’entre fcs fubiets,lef- 
quels redoublans de iour en iour 
leur malice, prodition,& toute im- 
piété , ont tellement outré fon 
v cueur, que peu à peu la langueur , 

Î )roduite de la trifteffe , l’a amené à 
a mort. Celafeft fait paroiftre à la ' 

fedtion 

fèdfcion de fon corps, où Ion a trou- 
ué fon cueur deftitué de pericar- 
die,lec & aride, de lâgueur & d’en- ' 
nuy.C’efles vous donques, Héréti- 
ques, parricides, non de voltre pere 
feulement , mais bien du pere de la 
patrie : car tel merite-il d eftre no- 
me auec Conftantin le grâd , nom- 
mé tel pour là pieté ( comme dit 
Eulèbe) & fermeté . Celles vous, J a <f- 

.u - , J, 7 Ecclef.lib,, 

qui rauez courone dvne couron-j.cap.*. 
ne de martyre, & qui penlàns vous 

Î >reualoir de là mort, auez aggregé 
efang de vollre Prince innocent, 
au làng de tant de fes poures fub- 
iets,inhumaincmet meurtnz prei- 
qae par tous les endroits de Ion 
Royaume. Que li les hommes làn- 
glans & trompeurs font enabomi- 
natio deuat la face de Dieu,qu’ell- 
ce que vous deuez attendre de Ql 

G 

Eufeb . De 
vit i Conft. 
lib.4. 

iuftice, apres auoir couronné voz 
impietez de ceft acte le plus barba- 
re & le plus cruel, que le plus mal- 
heureux d’entre les Scythes fçau- 
roit auoir penfé ? Mais qu’eft-il de 
merucilles, fi les Loups , velluz de 
l’habit de rouaille,couppét la gor- 
ge^ meurtriffent l’Aigneau,les 
implacables, au Roy autant debo- 
naire qu’on fçauroit defirer ? Roy 
certes h trelbenin, que iuftement 
on peult dire de luy,ce que louloit 
dire Eufebe de Ton Conftantin le 
grand:que iamais home ne l’abor- 
da pour y trouuer lecours , ou im- 
plorer là faueur,qui fen trouuaft 
fruftré. O ingrate fureur ! doques, 
o furieulè ingratitude! Et qu’eft-ce 
que la terre pourroit porter de pi- 
re? Ah, que cen’eft point fans cau- 
fe,quc le teps depuis vn an efttout 

defbordé , & ( comme difoit fiiind: 
Ambroirt) les fàifbns toutes con- Amb.om. 
fu(ès,les pluyes extremes, les froids Sbita’vS? 
rigoureux, les chaleurs violentes, 
les vents impétueux, preannonças, 
ou pluftoft nous menaçans de la 
priuation de noftre Roy. Que fi le 
temps a pleuré ton trefpas auant 
tertre aduenu , qu eft-ce que nous 
deurions faire, nous fachans priuez 
pour noz démérites, de la prefence 
dvn Roy fi bon &vertueux?Nous 
dirons donques auec le bon fiiinét 
Ambroiiè, parlant du fufditValcn- 
tinian : Dolendum efl , quod nobk cito 
raptus fiticonfolandum , quod ad melio- 
ra tranfierit: Il fefault douloir,pour 
autant qu’il nous a efté fi tort rauy : 
mais aufli fe fault coibler, pourau- 
tat qu’il a pafle à meilleure coditio 
& eftat . Quel plaifir, helaslôc quel. N 

G ij 

SERMON* FVNEBRE 
cotentement euft iamais peu auoir 
foncueur en ce monde entre tant 
de tribulations & d’ennuis ? Vous 
auez pleuré, Roy nés tât aimees de 
ce bon Prince , & voz larmes , fes 
trefchers Freres, tefmoignent aflèz 
le regret q vous portez de fa mort. 
Vous pleurez, riches, efprouuans 
icy, combien peu feruent les richef 
fes contre la mort. Vous pleurez, 
ieunes , vous apparoifïànt par tel 
fpeélacle , combien peu la ieunefle 
a de refiflance cotre fes efforts: tou 
Ambrof. chans au doigt (comme dit S.Am- 
ob?tu Si hroifè, parlant de fon frere) combié 
tns Satyuj. peu onfepeult promettre d’annees 
au cours de celle vie mortelle. Soit 
donques , que nous foyons ieunes 
ou vieux, poures ou riches , grands 
ou petits, la mort nous attend, & 

• fi ne fçauons ou , ny quand elle 

nous aggreflera. Nul neft mort, 
qui ne deuft mourir quelquefois. 
Heureux ferons nous , en quelque 
aage que ce foit,que le fil de noftre 
vie (oit interrompu , pourueu que 
mourans nous portions le model- 
le de noftrc Roy deuant les yeux, 
8c la mort de noftre bon Prince: 
qui ayant receu le Sacremét de pé- 
nitence, participé au corps de Iefus 
Chrift, fait publique cofeffio de fà 
foy , dit adieu à la Royne fà mere, 
mefprifé tout ce qui eftoit ça bas, 
pour afpirer à vn lieu plus parfait, 
prié ce bô Dieu par plufieurs fois, 
de vouloir mettre fon ame au nô- 
bre de fes efleuz , a pluftoft receu 
vn fommeil, qu’il n’a fèmblé endu- 
rer vne feparation du corps 6c de 

rame. 


Auguft. De 
ciuit. lib.x. 
cap. il. 


More heu- 
reufe du 
Roy, & fa 
prière eu 
icelle. 

ORAISON . 



Roy cent & cét fois heu- 
reux , que pretieulè eft ta 
mort deuant la face de ce- 


luy,pour l’amour duquel tu as efté 
pluftoft martyrifé , que preuenu 


dvne mort naturelle ! naturelle, 

. dy-ie , ou félon le cours de nature, 
pour auoir vefcu longuement , ou 
contrariée par indilpofition de 
- corps, autre que de triftelTe , & en- 
nuy perpétuel. Heureux tes ieunes 
ans , elprouuez par tant de trauer- 
fes & tribulations ! Heureufe ta 
vie , qui en là briefueté furpalTe 1^ 
longueur des ans & vieillefle de 
Neftori Heureux ton efprit,fi auat 
enrichy des grâces & faueurs de 
Dieu, qu’il n’a peu longuement de- 
meurer ca bas , ains à l’entree de la 
vie du corps , a déliré de monter a ' 

celuy qui eft (on créateur I Trefi 
heureuîè donques ton anie , mon 
bon Roy,ornee de pieté , pleine de 
doulceur, &c de toute humilité. 
Tresheureulè donques d’eftre ag- 
gregee au fardeau des heureux, par 
le cnemin le plus brief , & par vn 
admirable abbregé de la vie cor- 
porelle. O que rare & finguliereeft 
en ton endroit, ame bienheureulè, 
la marque de l’amour & dileétion, 
que ton Dieu t’a portée , le haftant 
à te retirer du milieu de ces iniqui- 
tez I Où eft le plaifir, où eft le con- 
rentement , que le peu de ta vie t’a 
donné en ce. monde? Mais où eft 
encor le plaifir & contentement, 
que tu y pouuois elperer entre tant 
de maux,& déplorables malheurs, 
qui menacent noz telles ? Viues 
1 icureufeaufein d’ Abraham , amc 

demonRoy Charles, loin de 
ces troubles, loin de ces malheurs, 
hors de noz larmes , hors de noz 
calamitcz.Et toy,bon Dieu,noftre 
protecteur, regarde, fil te plaift, 8c 
contemple la face de ton OinCt 8c 
facré,qui tant a fouffert 8c enduré 
pour ta caufe,8c pour ton feruice* 
Compenfe , fil te plaift, les peines, 
qu’il pourrait auoir meritees,pour 
par fragilité auoir tranfgrefle tes 
Commandemens, auec celles qu’il 
a patiemmet portées pour la gloi- 
re de ton nom , protection 8c de- 
fenfe de ton troupeau . Exauce 
nous , exauce, Seigneur , fil te 
plaift , noz prières , pleines de 
pleurs 8c de gemiflfemens, 8c vueil- 
Jes auoir conftitué lame de ce bon 
Roy en la région des viuans : ou 
ayant fouuenance de fon poure 
_ peuplé, 

peuple , de fa mere particulière- 
ment, de fon frere, & légitimé fuc- 
cefleur , de la Royne là femme, 
de Meilleurs iès freres & fours, & 
en general de fa poure France , il 
puiife fans cefle t’offrir prières ag- 
greables , Ôc à nous tous vtiles Ôc 
profitables , pendant que nous at- 
tendrons l’heure , à laquelle nous 
tepuiflions là hault quant &luy 
louer perpétuellement. Amen. 

ROY CHARLES IX. 

ELEGIE. 

Par A. S. D. D. S. F. ( 

Quefl-ce , wo« Dieu>que ie contemple 
D'appareil en ce riche temple ? 

Quel ejl le bruit queioy dedans ? 

clarté, quelle lumière , 

Quelle efl la pompe , e>* /** maniéré 
Qui fe fait fuyure d tant de gens* 

Quelles voix trïftes & dolentes , 

Quelles clameurs fi vehementes 
Font retentir le bafliment* 

Onques enfle vie mortelle 
Ne m apparut vifion telle: 

Dy moy le tout , hardiment . 

CV nefl pas que le peuple apprefte 
L> ornement d'vne belle fiefle. 


Pour fe refiouyr en ce temps : 

En ce temps de fie O* rauage, 

Qui defrobbe à toits le courage 

D’auoirplaifir^ou paffetemps. 

, • • • • ^ 

Non/efi le lieu , ou Ion célébré 
A ce tour la pompe funebre 
De c H A R L e s JeRoy tresbumain: 
De ce grand P rince ^qm fins doute , 
EJloit orné de bonté toute , 

Et qu’on ne pleure pas en vain. 

Sa beauté fi gentille grâce, » ... 

La grauité peinte en fi face , \ ^ 
Et fi naturelle bonté , 

Abbatronl la cruelle rage , 

Et feront rougir le vif âge 
De ïennemyfius effronté. 

L'amour quil portoit,à oultrance , 

A nojlre defolee France , 

L’a fait mourir auant le temps : 

- H ij 


Tout ainfiquon vernit vn pert 
Accablé de trifleffe amere 
Mourir d'ennuy pour fes enfans . 

Les croix Jes armes, le s banieres, 

Qu on a veu marcher les premieres 9 
Et tous ceux qui portent le dueil 9 
Et le peuple qui les contemple , 
Pleurant Jont venus en ce temple 
Pour ojler le corps du cercueil. 

Ahjnon Dieu je croy qu'à cefl' heure 
On le va mettre en fepulture . 
la l Hérault comment à crier, 
la defiafaift rendre l a charge 
A chacun: or e on ledefcharge , 

Et ore il fait pour luy prier. 

■> V\ * v ' : . ;îVV 

Ah quon pleure ^ah qu'on lamente^ 
Ah que tout chacun Je tourmente^ 
Pour voirplufiofl enfeuelir 

, Ce ieune P rince >que la Parque 

( N'a permis qutl portaft la marque 
D'homme qui commenç à 'vieillir. 

\ Triais quelles Trompettes on /inné? 

(Quels Tahourins?ie ni en ejlonne. 
Quels Cornets refonnent fi fort? 

Ceft à fin que chacun cognoijfe, 

' Que, tantfoit grande la trifiejje, 

Le Roy de France nefi pas mortl 

• • * * •. -'VV* 

Entrons donc , ma "Mu fi, en ce temple , 
Tu iouéras de ta voix ample 
De H E N R y le losjmmortel: 

Et î enuironneray fa hiere 
Neuf fois, auec humble priere 9 
Et autant de fois fin Autel. 

Dieu du Ciel, qui les Princes donnes , 

Et qui de leur Efiat ordonnes 
Selon ta fainéle volonté: 

Fay que Charles noflre ho Prince 
Soit en la celefie prouince 
v ” H iij 

Au nombre des efleu^comptéA- i 

fcjt»' Vf T «l* T *V' 4 ' 1 ' ’♦ * *\ : . ■. v | m 

Donne régné heureux & proîfere 
Au Roy Henry fon braue frere , 
Et que fa Mere longuement 
Viue entre nous : O* que fa doulce 
-Elizabeth ta dextre pouffe 
Loin delennuy & 1 du tourment . 

Viuent fs Freres en concorde: 
lamaü plus la guerre n aborde 
Noflre pays,prefque deflruit: 

Que de noflre Roy la prefence , . 

Face reluire noflre France , 

Au milieu de lob fcur e nuit . 


Plus bien, que rien. 



3 * 

IN CAROLVM NO- 
• num , Chriftianiflimum & 
auguftiflîmum Franco- 
rum Regem. 

Hune iuudt *dlcid* cldud } exuuiifque teonis, 
Sepr^bere fuis ciuibws horribilem. 

llle tenet feua Neptuni infignia dextrd: 
^ 4 tque dlius criffidt teld trifulcd louis. \ 

*A egide Pdllddid hic multu Utdtur & hdjld: 
Plutonis galea contegitille cdput. 

+Attud mdieJlaSjRex Carole maxime regum y 
Non his terrifias rebas adautta fuit. 

Iuflitiu £ 7 * Pietas , fincerus dmorque tuorum } 
Et clemens animas fceptrafuêre tua. 

Tuquibas inuiSlus domuifli horrendd fer dru 
Robora, nec credi tdnta trophxa queunt. 

N on animas tdntas retineri yaje cdduco 
Inclu fus potuitfidera liber dmdt. 

Hic tamen ceternos peperifli ~\iuus honores , 
Quos pia pojleritds tempos in omne colet . 

Lilid donec erunt ^Romand Eccleftd donec , 
lliorum ~\indexp\ltor & huius er'is. 

N 1 col, Gulonius^urati gêner. 

Extrait du priuilege du Roy. 


T\ R priuilege du Roy,eft défendu a tous Libraires , Tm- 

X primeurs, & autres qu'il appartiendra, en quelque forte 
eu maniéré que ce foit, £ imprimer tu vendre aucunes des Oeu- 
ures de M. ^ Æmauld Sorbin R . de Sainüe Foy, frient de frn 
inuention ou traduÜion,fnon au Libraire & Imprimeur, au- 
quel Itdifl Sorbin aura donne charge & puiffance : gr ce iuf- 
ques à neuf ans entiers & confient ifs, apres la première impref- 
fxon qui fera faifte de chacune defdites Oeuures , inuentions tu 
tradudions,a peine de coffrât ion des litres , imprimez, par au- 
tres au contraire ,& £ amende arbitraire. t^Ainfi qu'il tfi plut 
amplement contenu efditles lettres de priuilege fur et données ù 
Paru, le quinzaefme ieur de Décembre, 1564. 

Le prefent liure eft acheué d’imprimer 
le 23. iour dcfuillct 1574. 

